b'\n_START_ARTICLE_\nJackson Haines\n_START_PARAGRAPH_\nJackson Haines (1840 New York, Yhdysvallat \xe2\x80\x93 1875 Kokkola, Suomen suuriruhtinaskunta) oli yhdysvaltalainen balettitanssija ja taitoluistelija, jota yleisesti pidet\xc3\xa4\xc3\xa4n nykyaikaisen taitoluistelun is\xc3\xa4n\xc3\xa4. H\xc3\xa4n toi lineaarisen englantilaisen taitoluistelutyylin rinnalle balettitaustaansa nojautuvia liikeratoja ja kuvioita._NEWLINE_Hainesin aikana ei pidetty Yhdysvaltojen mestaruuskilpailuja, mutta 1860-luvulla h\xc3\xa4nt\xc3\xa4 sanottiin kansalliseksi mestariksi._NEWLINE_Haines kuoli keuhkokuumeeseen tai tuberkuloosiin juhannusaattona 23. kes\xc3\xa4kuuta 1875 Kokkolassa, ja h\xc3\xa4net on haudattu Kokkolan vanhalle hautausmaalle._NEWLINE_Hainesilla oli Yhdysvalloissa perhe, vaimo Alma ja lapsia. H\xc3\xa4nen sisarensa oli Euroopan-kiertueella mukana Englannissa, mutta palasi kotiin._NEWLINE_Kokkolassa j\xc3\xa4rjestet\xc3\xa4\xc3\xa4n joka vuosi syyskuussa Jackson Haines Cup.'